*Kokneses novada Kokneses pagastā*

APSTIPRINĀTS

ar Kokneses novada domes

2015.gada 28.janvāra lēmumu Nr.6.7

(protokols Nr.1)

Kokneses novada domes

**Komisijas lēmumu pieņemšanai par lauksaimniecības zemes iegūšanu īpašumā nolikums**

*Apstiprināts pamatojoties uz likuma “ Par zemes privatizāciju*

*lauku apvidos”301 pirmo daļu un*

*Ministru kabineta 2014.gada 2.decembra noteikumu Nr.748*

*“Noteikumi par lēmumu pieņemšanu darījumiem ar lauksaimniecības*

*zemi” piekto un sesto daļu*

**I.VISPĀRĪGIE JAUTĀJUMI**

1.Kokneses novada domes Komisija lēmumu pieņemšanai par lauksaimniecības zemes iegūšanu īpašumā (turpmāk tekstā – komisija) ir izveidota ar Kokneses novada domes 2014.gada 26.novembra lēmuma Nr.6.2. trešo punktu un ir padota Kokneses novada domei .

2. Komisijas sastāvu un tās nolikumu apstiprina ar Kokneses novada domes lēmumu.

3. Komisija savā darbībā ievēro Latvijas Republikas likumu“ Par zemes privatizāciju lauku apvidos” , Ministru kabineta 2014.gada 2.decembra noteikumus Nr.748 “Noteikumi par lēmumu pieņemšanu darījumiem ar lauksaimniecības zemi “Administratīvā procesa likumu u.c. normatīvos aktus.

**II. KOMISIJAS PIENĀKUMI UN TIESĪBAS**

4. Komisijas pienākumi:

4.1. pamatojoties uz personu iesniegtajiem dokumentiem, pieņemt lēmumu par piekrišanu lauksaimniecības zemes iegūšanai īpašumā vai lēmumu par atteikumu to iegūt īpašumā;

4.2. informēt zemes pircēju, zemes pārdevēju un citas uzaicinātās personas par sēdes norises laiku un darba kārtības jautājumiem ne vēlāk kā piecas darbdienas pirms attiecīgās sēdes.

4.3. atstādināt no lēmuma pieņemšanas to komisijas locekli, kuram saskaņā ar likumu "[Par interešu konflikta novēršanu valsts amatpersonu darbībā](http://m.likumi.lv/ta/id/61913-par-interesu-konflikta-noversanu-valsts-amatpersonu-darbiba)" rodas interešu konflikts saistībā ar vērtējamo iesniegumu un kurš nav tiesīgs piedalīties attiecīgā lēmuma pieņemšanā;

20

5. Komisijas tiesības:

5.1. desmit darbdienu laikā pēc rakstveida informācijas pieprasījuma saņemt lēmuma pieņemšanai nepieciešamo informāciju no valsts informācijas sistēmu pārziņiem;

5.2. uzaicināt uz komisijas sēdi tiešās pārvaldes un citu institūciju pārstāvjus;

5.3. pieprasīt iesniedzējam triju darbdienu laikā pēc pieprasījuma saņemšanas novērst konstatētās neprecizitātes iesniegtajā informācijā, papildināt iesniegto informāciju vai iesniegt iztrūkstošos dokumentus, kas apliecina personas tiesības iegūt īpašumā lauksaimniecības zemi.

**III.KOMISIJAS STRUKTŪRA**

6.Komisiju vismaz piecu locekļu sastāvā ievēlē novada dome likumā "[Par pašvaldībām](http://m.likumi.lv/ta/id/57255-par-pasvaldibam)" noteiktajā kārtībā un tajā ar balsošanas tiesībām ietilpst:

6.1.komisijas priekšsēdētājs;

6.2.komisijas priekšsēdētāja vietnieks;

6.3.komisijas sekretārs;

6.4.komisijas locekļi.

7.Komisijas priekšsēdētājs, bet viņa prombūtnes laikā – Komisijas priekšsēdētāja vietnieks:

7.1.vada Komisijas darbu, ir atbildīgs par Komisijas uzdevumu un lēmumu izpildi;

7.2.izstrādā Komisijas sēdes darba kārtību;

7.3.sagatavo, sasauc un vada Komisijas sēdes;

7.4.kārto sēžu organizatoriskos jautājumus;

7.5.pārstāv Komisijas viedokli domes sēdēs, komitejās, citās komisijās un institūcijās;

7.6. sagatavo izziņu projektus par piekrišanu lauksaimniecības zemes iegūšanai īpašumā vai atteikumu.

8.Komisijas sekretārs:

8.1.protokolē komisijas sēdes;

8.2.kārto Komisijas lietvedību, veic dokumentu uzskaiti, atbilstoši lietvedības noteikumiem;

8.3. sagatavo un nosūta pieprasījumus :

8.3.1. Valsts zemes dienestam;

8.3.2. Uzņēmumu reģistram ;

8.3.3. Valsts ieņēmumu dienestam;

8.3.4. Lauku atbalsta dienestam;

8.3.5. Zemesgrāmatu nodaļai;

8.3.6. Iedzīvotāju reģistram.

8.4. izsniedz Komisijas sagatavotās izziņas;

9.Komisijas darbu materiāltehniski nodrošina attiecīgā novada pašvaldība.

18

**IV. KOMISIJAS DARBA ORGANIZĀCIJA**

10.Par katru komisijas sēdi noformē protokolu, ko paraksta visi klātesošie komisijas locekļi. Katram komisijas loceklim ir tiesības pievienot protokolam savu atsevišķo viedokli. Komisijas lēmumu par piekrišanu lauksaimniecības zemes iegūšanai īpašumā vai atteikumu to iegūt komisija noformē izziņas veidā. Lēmumu paraksta komisijas priekšsēdētājs vai komisijas priekšsēdētāja prombūtnes laikā – viņa vietnieks.

11.Komisija ir lemttiesīga, ja tajā piedalās vairāk nekā puse komisijas locekļu. Lēmumus komisija pieņem ar balsu vairākumu. Ja balsis dalās vienādi, izšķirošā ir komisijas priekšsēdētāja balss.

12. Saņemot fiziskās vai juridiskās personas iesniegumu, komisija pirms lēmuma pieņemšanas:

12.1. pārbauda, vai ir ievēroti likuma "[Par zemes privatizāciju lauku apvidos](http://m.likumi.lv/ta/id/74241-par-zemes-privatizaciju-lauku-apvidos)" [28. panta](http://m.likumi.lv/ta/id/74241-par-zemes-privatizaciju-lauku-apvidos#p28) pirmās daļas un [28.1 panta](http://m.likumi.lv/ta/id/74241-par-zemes-privatizaciju-lauku-apvidos#p28.1) pirmās daļas nosacījumi;

12.2. izvērtējot Uzņēmumu reģistra informācijas sistēmas datus un Ministru kabineta 2014.gada 2.decembra noteikumu Nr.748 “Noteikumi par lēmumu pieņemšanu darījumiem ar lauksaimniecības zemi” noteikumu 7.4. apakšpunktā minēto dokumentu, pārbauda biedrību un nodibinājumu atbilstību likuma "[Par zemes privatizāciju lauku apvidos](http://m.likumi.lv/ta/id/74241-par-zemes-privatizaciju-lauku-apvidos)" [28. panta](http://m.likumi.lv/ta/id/74241-par-zemes-privatizaciju-lauku-apvidos#p28) pirmās daļas 7. punkta nosacījumiem;

12.3. pārbauda, vai ir ievēroti likuma "[Par zemes privatizāciju lauku apvidos](http://m.likumi.lv/ta/id/74241-par-zemes-privatizaciju-lauku-apvidos)" [29. panta](http://m.likumi.lv/ta/id/74241-par-zemes-privatizaciju-lauku-apvidos#p29) nosacījumi attiecībā uz īpašumā iegūstamās lauksaimniecības zemes maksimālo platību, izmantojot Nekustamā īpašuma valsts kadastra informācijas sistēmas un Valsts vienotās datorizētās zemesgrāmatas informācijas sistēmas datus;

12.4.atbilstoši Nekustamā īpašuma valsts kadastra informācijas sistēmas datiem izvērtē, vai iegādājamās lauksaimniecības zemes kvalitatīvais novērtējums ir zemāks par 60 ballēm, ja personas iesniegumā norādīts, ka zemes turpmākās izmantošanas mērķis ir zemes dzīļu izmantošana;

12.5.pārbauda, vai ir ievēroti likuma "[Par zemes privatizāciju lauku apvidos](http://m.likumi.lv/ta/id/74241-par-zemes-privatizaciju-lauku-apvidos)" [28.1 panta](http://m.likumi.lv/ta/id/74241-par-zemes-privatizaciju-lauku-apvidos#p28.1) pirmās daļas 1. punkta "d" apakšpunkta vai 2. punkta "d" un "e" apakšpunkta nosacījumi attiecībā uz nodokļu samaksu nerezidentiem un informāciju par patiesā labuma guvējiem, vadoties pēc iesniegumā un tam pievienotajos dokumentos ietvertās informācijas.22

13.Komisija [Administratīvā procesa likumā](http://m.likumi.lv/ta/id/55567-administrativa-procesa-likums) noteiktajā kārtībā:

13.1.pieņem lēmumu par piekrišanu lauksaimniecības zemes iegūšanai īpašumā, ja ir ievēroti likuma „Par zemes privatizāciju lauku apvidos” [28.1 panta](http://m.likumi.lv/doc.php?id=74241#p28.1) pirmās daļas, [29.panta](http://m.likumi.lv/doc.php?id=74241#p29) ceturtās, piektās un sestās daļas nosacījumi un likuma [30.2 panta](http://m.likumi.lv/doc.php?id=74241#p30.2) otrajā un trešajā daļā minētās personas neizmanto pirmpirkuma tiesības vai pirkuma līgums noslēgts ar minētajām personām. Komisija pieņem lēmumu par atteikumu lauksaimniecības zemes iegūšanai īpašumā, ja minētie nosacījumi nav ievēroti;

13.2.pieņem lēmumu par piekrišanu lauksaimniecības zemes iegūšanai īpašumā, ja likuma „Par zemes privatizāciju lauku apvidos” [28.panta](http://m.likumi.lv/doc.php?id=74241#p28) pirmās daļas 7.punkta nosacījumi un [29.panta](http://m.likumi.lv/doc.php?id=74241#p29) septītās daļas nosacījumi attiecībā uz īpašumā iegūstamās lauksaimniecības zemes maksimālo platību ir ievēroti. Komisija pieņem lēmumu par atteikumu lauksaimniecības zemes iegūšanai īpašumā, ja minētie nosacījumi nav ievēroti;

13.3.pieņem lēmumu par piekrišanu lauksaimniecības zemes iegūšanai īpašumā, ja persona, kura lauksaimniecības zemi vēlas iegūt īpašumā zemes dzīļu izmantošanai, iesniegumā ir apliecinājusi, ka attiecīgā zeme turpmāk tiks izmantota zemes dzīļu izmantošanai, un ja atbilstoši novada pašvaldības teritorijas plānojumam vai lokālplānojumam derīgo izrakteņu ieguve ir pieļaujama, zemes kvalitātes novērtējums ir zemāks par 60 ballēm un ir ievēroti likuma „Par zemes privatizāciju lauku apvidos” [29.panta](http://m.likumi.lv/doc.php?id=74241#p29) ceturtās, piektās un sestās daļas nosacījumi. Komisija pieņem lēmumu par atteikumu lauksaimniecības zemes iegūšanai īpašumā, ja minētie nosacījumi nav ievēroti.

14. Lēmuma apstrīdēšanas un pārsūdzēšanas kārtība :

14.1. Komisijas pieņemto lēmumu var apstrīdēt, iesniedzot attiecīgu iesniegumu Kokneses novada domes priekšsēdētājam viena mēneša laikā no lēmuma saņemšanas dienas.

14.2. Kokneses novada domes priekšsēdētāja lēmumu normatīvajos aktos noteiktajā kārtībā var pārsūdzēt, saskaņā ar Administratīvā procesa likuma 79.panta pirmo daļu un 189.panta pirmo daļu, viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona – pēc deklarētās dzīves vietas vai nekustamā īpašuma atrašanās vietas, juridiskā persona – pēc juridiskās adreses).

**V. KOMISIJAS DARBA SAMAKSA**

15.Komisijas darbības finanšu izdevumus sedz Vides aizsardzības un reģionālās attīstības ministrija no tai attiecīgajam gadam piešķirtajiem budžeta līdzekļiem .

**VI.GROZĪJUMI NOLIKUMĀ**

16. Priekšlikumus par grozījumiem un papildinājumiem komisijas nolikumā izskata komisijas sēdē un lēmuma projektu par tiem iesniedz apstiprināšanai Kokneses novada domē.

 **VII. NOSLĒGUMA JAUTĀJUMI**

17. Nolikums piemērojams ar 2015.gada 1.janvāri.

Sēdes vadītājs,

Domes priekšsēdētājs (*personiskais paraksts)* D.Vingris